સારાંશ માટે દસ્તાવેજ: રાષ્ટ્રપતિપદની ચૂંટણીને ધ્યાનમાં રાખીને કહી શકાય કે અમેરિકા અત્યારે અભૂતપૂર્વ પરિસ્થિતિમાં મૂકાયું છે. 

કોરોના વાઇરસના કારણે આ વખતની અમેરિકન ચૂંટણીમાં વિક્રમજનક સંખ્યામાં મતદારોએ પોસ્ટલ બૅલેટ દ્વારા મતદાનનો વિકલ્પ પસંદ કર્યો હતો.

ટ્રમ્પે અનેક વખત ચૂંટણીમાં ગરબડની વાત કરી છે, પરંતુ રિપબ્લિકન પાર્ટી તરફથી કોઈ છેતરપિંડી, ગોટાળા કે મતની હેરાફેરીની વાત કરવામાં નથી આવી.

પરંતુ ડોનાલ્ડ ટ્રમ્પ પોસ્ટલ વોટિંગ એટલે કે ટપાલ દ્વારા મતદાનને ખતરનાક માને છે. તેમને લાગે છે કે તેના દ્વારા મતદાનમાં 'ગરબડ' થવાની શક્યતા રહેલી છે.

આ કારણથી અમેરિકાના ચૂંટણી અધિકારીઓ અને ટપાલ સેવા સાથે સંકળાયેલા લોકો દબાણ હેઠળ છે. કારણ કે તેમણે ટપાલથી મળેલા લાખો મતપત્રકોને મતગણતરીની પ્રક્રિયામાં સામેલ કરવાના હોય છે.

તેના કારણે એવો દાવો કરવામાં આવી રહ્યો છે કે આ પ્રક્રિયા સુરક્ષિત નથી અને તેમાં ચેડાં થવાની શક્યતા રહે છે.

ગઈ ચૂંટણીમાં સમસ્યાઓ પેદા થઈ?

કેટલાક રાષ્ટ્રીય અને પ્રાદેશિક અભ્યાસમાં એ બાબત જાણવા મળી છે કે અમુક અપવાદને બાદ કરતા ઇલેક્ટોરલ ફ્રૉડ એટલે કે ચૂંટણીમાં ગરબડની શક્યતા લગભગ નહીંવત્ છે.

એવા કેટલાક કિસ્સા છે જેના અંગે મીડિયામાં ઘણા અહેવાલ આવ્યા છે.

તેમાં વર્ષ 2018માં ઉત્તર કેરોલિના પ્રાઇમરીનો મામલો સામેલ છે, જેમાં રિપબ્લિકન ઉમેદવારના એક કન્સલ્ટન્ટે મતપત્રકો સાથે ચેડાં કર્યા હતા. ત્યાર પછી આ ચૂંટણી નવેસરથી યોજવી પડી હતી.

પરંતુ વર્ષ 2017માં બ્રેનન સેન્ટર ફૉર જસ્ટિસ તરફથી થયેલા એક અભ્યાસમાં જાણવા મળ્યું કે અમેરિકામાં ચૂંટણીમાં છેતરપિંડીનો દર 0.0009% છે.

ફેડરલ ચૂંટણી પંચના વડા એલન વેઇનટ્રોબ જણાવે છે કે આ 'ષડયંત્રની થિયરી' નિરાધાર છે. પોસ્ટલ વોટિંગમાં ગરબડ થાય છે તેવું દર્શાવતા કોઈ પૂરાવા નથી.

પરંતુ આ પ્રક્રિયામાં એવા કેટલાક મામલા છે જેમાં ઇલેક્ટોરલ છેતરપિંડી થયાનો દાવો કરવામાં આવ્યો છે.

વર્જિનિયા 

ઑક્ટોબર મહિનાના મધ્યમાં ડોનાલ્ડ ટ્રમ્પે એક રેલીમાં જણાવ્યું હતું, "વર્જિનિયામાં પાંચ લાખ આવેદન કરવામાં આવ્યા હતા જે બનાવટી હતા."

આ તમામ આવેદન એક એબ્સન્ટી ફોર્મ માટે મોકલવામાં આવ્યા હતા, પરંતુ તેમાં રવાનગીનું સરનામું ખોટું હતું. 

પરંતુ વર્જિનિયામાં ચૂંટણી અધિકારીઓએ જણાવ્યું કે આમાં છેતરપિંડીની કોઈ યોજના ન હતી અને ભૂલોને સુધારી લેવામાં આવી હતી.

વર્જિનિયા સેન્ટર ફૉર વોટર ઇન્ફોર્મેશન જણાવે છે કે, "અમે કેટલાય અઠવાડિયાં સુધી કામ કર્યું જેથી...\nદસ્તાવેજની સમાન ભાષામાં સારાંશ:
અમેરિકન રાષ્ટ્રપતિ ડોનાલ્ડ ટ્રમ્પે ચૂંટણીમાં વધારે પડતા પોસ્ટલ વોટિંગની ટીકા કરીને કહ્યું છે કે 'તેનાથી મતદાનમાં મોટા પાયે ગરબડ થઈ શકે છે.' પરંતુ શું આ વાતના કોઈ પુરાવા છે?